Wouter Bos
Store norske leksikon,Historie,Verdens historie og samtidshistorie,Europa,Nederlands historie,Nederlands samtidshistorie
Wouter Bos er en nederlandsk sosialdemokratisk politiker. Fra 2007 til 2010 var han finansminister og visestatsminister i regjeringen til Jan Peter Balkenende.
Bos var medlem av nasjonalforsamlingen fra 1998, og skatteminister fra 2000 til 2002. Fra 2002 til 2007 var Bos opposisjonsleder i Nederland som partileder i det nederlandske arbeiderpartiet (Partij van de Arbeid, PvdA), før han ble finansminister og visestatsminister fra 2007 til 2010. Han var partileder i PvdA til 2010.Bos er utdannet statsviter, og har også hatt en internasjonal yrkeskarriere i oljeselskapet Shell, fra 1988 til 1998. Les mer i Store norske leksikon sosialdemokratiske partier Partij van de Arbeid Staten-Generaal Nederlands politiske system Nederlands samtidshistorie